| Folosa das canaveiras |
| --- |
| Unha folosa das canaveiras nunhas canas.
Son da folosa das canaveiras. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Superfamilia: | Sylvioidea |
| Familia: | Acrocephalidae |
| Xénero: | ***Acrocephalus*** |
| Especie: | ***A. scirpaceus*** |

 |
| Nome binomial |
| ***Acrocephalus scirpaceus***(Hermann, 1804) |

A **folosa das canaveiras** *(Acrocephalus scirpaceus)* é unha ave da familia dos sílvidos (Sylviidae) e do xénero das folosas ou acrocefálidos (*Acrocephalus*).

Descrición
----------

Son folosas de tamaño mediano. Miden de 12,5 a 14 cm de lonxitude e teñen unha envergadura de alas que vai dos 17 os 21 cm. Pesan entre 10 e 15 gramos. Os adultos teñen a parte superior do corpo castaña e a inferior branca amarelada. A testa é cha e o bico forte e aguzado. As aves dos dous sexos son semellantes. 
Poden vivir ata 12 anos e acadan velocidades de voo de 10 metros por segundo.

O seu canto é lento e pouco destacable, formado por estrofas curtas ás que se xuntan os típicos asubíos e a capacidade para imitar a outras aves dos acrocefálidos.

Distribución xeográfica e hábitat
---------------------------------

Crían en Europa e nas zonas temperadas do oeste de Asia. Son aves migratorias, que pasan o inverno na África subsahariana.
Nas partes centrais de Europa están presentes entre abril e outubro. As datas e a dirección das migracións, que os levan a viaxaren distancias de ata 6000 km, están xeneticamente marcadas.

Viven entre os xuncos e o carrizal mesto e entre a vexetación das beiras de ríos, lagos, estanques e pantanos.

Alimentación
------------

Aliméntanse agatuñando e choutando entre as plantas mestas. As súas presas principais son arañas, insectos e larvas, pequenos moluscos e invertebrados en xeral.

Polo de cuco no niño dunha folosa das canaveiras.

Reprodución
-----------

 *Acrocephalus arundinaceus* 
 *Cuculus canorus canorus* + *Acrocephalus scirpaceus*
Maduran cando teñen un ano. A época de reprodución concéntrase entre maio e xullo. Tecen un niño de herbas e carrizos que sitúan protexido nos canavais, pendurado sobre a auga entre entre os talos de tres ou catro carrizos ou xuncos. Poñen de 3 a 4 ovos, que os dous pais se roldan para chocar entre 11 e 14 días. Os polos pasan de 10 a 14 días no niño. Crían dúas ou tres niñadas por ano. 
Os seus niños son parasitados habitualmente polos cucos, que poñen ovos de cores semellantes.

Situación
---------

As estimacións para Europa calculan a súa poboación nuns 3 millóns de parellas reprodutoras.

Notas
-----

1. ↑  BirdLife International (2014). "Acrocephalus scirpaceus". *Lista Vermella de especies ameazadas. Versión 2014.2* (en inglés). Unión Internacional para a Conservación da Natureza. Consultado o 28 de agosto de 2014.
2. ↑  Conde Teira, M. A. (1999). *Nomes galegos para as aves ibéricas: lista completa e comentada* (PDF). Chioglossa. Arquivado dende o orixinal (PDF) o 08 de novembro de 2017. Consultado o 17 de decembro de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Folosa das canaveiras Modificar a ligazón no Wikidata*** |

### Ligazóns externas

* Folosa das canaveiras (Teichrohrsänger) cantando en www.vogelstimmen-wehr.de
* Videos sobre a especie en Internet Bird Collection
* Arquivado 22 de setembro de 2007 en Wayback Machine. Datos sobre a clasificación da especie na "Lista vermella de especie ameazadas" da IUCN

|  |  |
| --- | --- |
| Control de autoridades | 
* Wd: Q159080
* EBID: ID
* GND: 4219284-5
* LCCN: sh96010633

 |

|  |  |
| --- | --- |
| Identificadores taxonómicos | 
* ADW: Acrocephalus\_scirpaceus
* Avibase: 4B3E6D256004B252
* BioLib: 8902
* BirdLife: 22714722
* Dyntaxa: 103006
* eBird: eurwar1
* EUNIS: 847
* FE: 97318
* FE-New: ID
* GBIF: 2493118
* iNaturalist: 204455
* IRMNG: 10887101
* ITIS: 558429
* IUCN: 22714722
* NBN: NHMSYS0000530130
* NCBI: 48156
* Soortenregister: 139635
* TAXREF: 4195
* uBio: 2334607
* WoRMS: 558528
* Xeno-canto: Acrocephalus-scirpaceus

 |

|  |  |
| --- | --- |
| Identificadores | 
* UMLS: C1013784

 |